UZŅĒMUMA LĪGUMS

*Par pētniecības pakalpojumu sniegšanu*

*Rīga, sagatavošanas datums XX.XX.202X.*

*Līguma reģistrācijas numuru skatīt dokumenta pielikumā*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Akciju sabiedrība “Latvijas valsts meži”,** vienotais reģistrācijas Nr. 40003466281, tās

Valdes locekļa Toma Reiziņa, kurš darbojas uz *202X. gada X. XXXX valdes lēmuma Nr. XX, Protokols Nr.XX/202X; X.punkts* pamata (turpmāk tekstā – *Pasūtītājs*), no vienas puses, un

 ***Izpildītājs***, reģistrācijas Nr. *XXXXXXXXXX*, tā *amats, vārds, uzvārds* personā, kurš rīkojas saskaņā ar *dokuments, tā sagatavošanas datums un izsniedzējs* (turpmāk tekstā – *Izpildītājs*), no otras puses, (kopā tekstā – *Puses),*

piemērojot Publisko iepirkumu likuma 3. panta otro daļu (CPV klasifikators *XXXXXXX* pētniecības pakalpojumi), vienojas noslēgt sekojošu līgumu (turpmāk tekstā – *Līgums*):

**1. *Līguma* priekšmets**

* 1. *Pasūtītājs* pasūta, bet *Izpildītājs* apņemas veikt zinātnisko pētījumu **“*Nosaukums*”** saskaņā ar *Līguma* Pielikumos Nr. 1, Nr. 2 iekļauto darba programmu, *Līguma* Pielikumā Nr. 5 iekļauto *Izpildītāja* piedāvājumu, kas ir šī Līguma neatņemama sastāvdaļa, turpmāk tekstā - *Darbi*.
	2. *Darbi* uzskatāmi par izpildītiem ar noslēguma pārskata (turpmāk tekstā - *Noslēguma pārskats*) par zinātnisko pētījumu iesniegšanu *Pasūtītājam* un pieņemšanas - nodošanas akta (turpmāk tekstā - PNA) parakstīšanu. *Izpildītājs* pēc *Noslēguma pārskata* iesniegšanas un pirms PNA abpusējas parakstīšanas nodrošina tās prezentāciju *Pasūtītājam*.
	3. *Izpildītājs* iesniedz *Pasūtītājam* zinātniskā pētījuma *Noslēguma pārskatu* saskaņā ar Līguma 2.2. punktu līdz ***202X. gada XX. mēnesis*.**
	4. *Izpildītājs* iesniedz *Pasūtītājam Starpziņojumu* par *Darbu* izpildi saskaņā ar Līguma 2.2.punktu.
	5. *Pasūtītājam* un *Izpildītājam* ir tiesības pārskatus un *Darbu* izpildes rezultātus publicēt mājaslapās [www.lvm.lv](http://www.lvm.lv/), *izpildītāja mājas lapas adrese* un jebkādā formā padarīt publiski pieejamus.
	6. Autora mantiskās tiesības uz šī Līguma darbības laikā radītajiem autortiesību objektiem pāriet *Pasūtītājam* pēc tam, kad radīts attiecīgais autortiesību objekts un *Pasūtītājs* ir samaksājis *Izpildītājam* atlīdzību saskaņā ar šo Līgumu. *Pasūtītājam* ir tiesības jebkādā veidā izmantot *Līguma* izpildes rezultātā radītos autortiesību objektus un *Darbu* izpildes ietvaros izstrādāto metodi.
	7. *Darbu* gaitā iegūtās informācijas un rezultātu publiskošana jebkurā veidā ir atļauta ar atsauci uz pētījumu un tā finansētāju.

**2. *Līguma* darbības termiņš**

2.1. *Līgums* stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.

2.2. *Izpildītājs* rakstiskā formā iesniedz *Pasūtītājam* *Starpziņojumu* līdz 202X. gada XX. mēnesis un *Noslēguma pārskatu* līdz 1.3. punktā minētajam termiņam, saskaņā ar Pielikumā Nr.4 norādīto *Starpziņojuma* un *Noslēguma pārskata* kvalitāti. *Izpildītājs* minētos dokumentus iesniedz, tos parakstot ar drošu elektronisko parakstu, un par šo faktu informē *Pasūtītāju*, nosūtot paziņojumu uz e-pasta adresi: lvm@lvm.lv.

**3. *Izpildītāja* tiesības un pienākumi**

3.1. *Izpildītājs* apņemas *Darbus* veikt saskaņā ar *Līguma* Pielikumiem Nr.1, Nr.2, Nr.3, Nr.4 un Nr.5 atbilstošā kvalitātē, pilnā apjomā un noteiktajos termiņos, .

3.2. *Izpildītājs* *Darbu* izpildei piesaistīs atbilstošas kvalifikācijas un normatīvajos tiesību aktos noteiktā kārtībā nodarbinātas personas.

3.3. Par visiem apstākļiem, kas apdraud *Darbu* izpildi, *Izpildītājs* savlaicīgi, bet ne vēlāk kā vienas darba dienas laikā, rakstiski informē *Pasūtītāju* un vienojas ar to par tālāko rīcību.

3.4. *Izpildītājs* apņemas pēc *Pasūtītāja* pieprasījuma, 4.7. punktā noteiktajā termiņā, novērst jebkuras nepilnības *Darbu* izpildē.

3.5. *Izpildītājs* ir pilnā mērā atbildīgs par *Pasūtītājam*, trešajām personām vai apkārtējai videi nodarīto zaudējumu, kas radies *Izpildītāja* vainas dēļ *Darbu* izpildes laikā.

3.6. *Izpildītājs* apņemas izmantot *Pasūtītāja* sniegtos datus un informāciju vienīgi ar *Līgumu* uzņemto saistību izpildei. Šādu *Pasūtītāja* sniegtu datu vai *Izpildītāja* tieši *Līguma* izpildes ietvaros iegūtu pirmdatu (pētniecības procesā iegūta informācija konkrētam pētījumam) nodošana trešajām personām ir pieļaujama vienīgi ar *Pasūtītāja* rakstisku piekrišanu.

3.7. *Izpildītāja* pārstāvis informācijas apmaiņai ar *Pasūtītāju* – *amats, vārds, uzvārds, kontaktālrunis*, e-pasta adrese: *e-pasta adrese*.

3.8. *Izpildītājs* atbilstoši *Darba programmā un darbu izpildes kalendārajā plānā* (Pielikums Nr.1 un Nr.2) noteiktajam nodrošina informāciju par *Darbu* izpildes gaitu.

3.9. *Izpildītājs* pēc *Starpziņojuma* un *Noslēguma pārskata* iesniegšanas un pirms PNA abpusējas parakstīšanas nodrošina tās prezentāciju *Pasūtītājam*.

3.10. *Līguma* Pielikumā Nr. 1 minēto *Darbu* apjoma paplašināšanai, *Izpildītājs* ir tiesīgs piesaistīt trešās personas finansējumu, to saskaņojot ar *Pasūtītāju.*

**4. *Pasūtītāja* tiesības un pienākumi**

4.1. *Pasūtītājs* apņemas nodrošināt *Izpildītāju* ar zinātniski pētnieciskā darba veikšanai nepieciešamo *Pasūtītāja* rīcībā esošo informāciju.

4.2. *Pasūtītājs* apņemas par *Darbu* kvalitatīvu un savlaicīgu izpildi samaksāt *Izpildītājam* 5.1. punktā minēto summu Līgumā noteiktajā kārtībā.

4.3. *Pasūtītāja* pārstāvis informācijas apmaiņai ar *Izpildītāju* – Attīstības daļas Attīstības projektu vadītājs *vārds, uzvārds, kontakttālrunis*, e-pasta adrese: *e-pasta* *adrese*

4.4. *Pasūtītājam* ir tiesības nepieņemt un neapmaksāt nekvalitatīvi izpildītus *Darbus* līdz nepilnību novēršanai.

4.5. *Pasūtītājs* 5 (piecu) nedēļu laikā no *Starpziņojuma, Noslēguma pārskata* un PNA saņemšanas:

4.5.1. sniedz savus iebildumus par *Darbu* izpildi, norādot *Darbu* izpildes nepilnības un laiku nepilnību novēršanai, vai

4.5.2. pieņem no *Izpildītāja* darbus, parakstot PNA.

* 1. Iebildumu nesniegšana *Izpildītājam* *Līguma* 4.5. punktā noteiktajā termiņā no PNA saņemšanas brīža uzskatāma par *Darbu* pieņemšanu bez iebildumiem.
	2. *Izpildītājs* *Pasūtītāja* norādītās nepilnības novērš par saviem līdzekļiem 10 (desmit) darba dienu laikā pēciebildumu saņemšanas, nesaņemot par to papildus maksu. Pēc nepilnību novēršanas Izpildītājs veic *Darbu* atkārtotu nodošanu Līgumā norādītajā kārtībā. Ja *Darbu* izpildes nepilnības netiek atkārtoti novērstas, *Pasūtītājs* ir tiesīgs pieprasīt no *Izpildītāja* līgumsodu 10 % apmērā no *Līguma* 5.2. punktā minētās līgumcenas bez pievienotās vērtības nodokļa (turpmāk tekstā- PVN). Ja *Darbu* izpildes nepilnības netiek novērstas, *Pasūtītājam* ir tiesības nekvalitatīvi veiktos *Darbus* nepieņemt un atbilstošā apmērā samazināt samaksu par *Darbiem*.

***5.* Apmaksas kārtība**

5.1. *Pasūtītājs* apņemas par *Darbu* kvalitatīvu un savlaicīgu izpildi samaksāt *Izpildītājam* līgumcenu, kas nepārsniedz ***XXX,XX* EUR** (*summa vārdiem*) (turpmāk tekstā – Līgumcena). Papildus maksājot PVN atbilstoši spēkā esošajiem normatīvajiem aktiem. Līgumcenā *Izpildītājs* ietver visus ar Līguma izpildi saistītos izdevumus.

5.2. Līgumcenu *Pasūtītājs* maksā *Izpildītājam* šādā kārtībā:

5.2.1. *Pasūtītājs* pēc *Līguma* abpusējas parakstīšanas un rēķina saņemšanas 10 (desmit) kalendāro dienu laikā samaksā *Izpildītājam* avansa maksājumu ***XXX,XX* EUR** (*summa vārdiem*) apmērā (pielikums Nr.3), papildus maksājot PVN;

5.2.2. *Pasūtītājs* pēc *Noslēguma pārskata* akceptēšanas, PNA parakstīšanas un rēķina saņemšanas 10 (desmit) kalendāro dienu laikā samaksā *Izpildītājam* pēcmaksu ***XXX.XX* EUR** (*summa vārdiem*) apmērā, papildus maksājot PVN.

5.3. Ja objektīvu iemeslu dēļ nav iespējams realizēt kādu *Darba* uzdevumu, *Puses* vienojas par kopējās *Darbu* samaksas apjoma samazinājumu un attiecīgiem *Līguma* grozījumiem.

5.4. Gadījumā, ja *Darbu* izpildei jāpapildina *Izpildītāja* rīcībāesošās darbavietas, aprīkojums, infrastruktūra u. tml., *Izpildītājs* to dara par saviem līdzekļiem.

**6. *Pušu* atbildība un līguma izbeigšana**

6.1. *Puses* atbild viena pret otru saskaņā ar šo *Līgumu*, Latvijas Republikas Civillikumu un citiem normatīvajiem aktiem.

6.2. Ja *Pasūtītājs* vairāk nekā 10 (desmit) kalendārās dienas kavē kādu no *Līgumā* un to pielikumos noteikto maksājumu, *Izpildītājs* ir tiesīgs pieprasīt no *Pasūtītāja* līgumsodu 0,1 % apmērā no kavētās maksājuma summas par katru samaksas nokavējuma dienu, bet ne vairāk kā 10 % no kavētās maksājuma summas bez PVN.

6.3. Ja *Izpildītājs* kavē *Starpziņojuma un Noslēguma pārskata* iesniegšanu vai citu *Līgumā* noteikto saistību izpildes termiņu vairāk nekā par 10 (desmit) kalendārajām dienām, *Pasūtītājs* ir tiesīgs pieprasīt no *Izpildītāja* līgumsodu par Līgumā un tā pielikumos nolīgto termiņu nokavējumu 0,1 % apmērā no *Līguma* 5.2. punktā minētās līgumcenas par katru nokavējuma dienu, bet ne vairāk kā 10 % no *Līguma* 5.2. punktā minētās līgumcenas bez PVN.

6.4. *Pasūtītājs* ir tiesīgs piemērot *Izpildītājam* līgumsodu 50.00 EUR (piecdesmit *euro* un 00 centi) apmērā par katru Līguma 1.7. punktā un/vai 3.6. punktā noteikto saistību neizpildi.

6.5. Līgumsoda samaksa neatbrīvo *Puses* no pilnīgas saistību izpildes.

6.6. Par *Līguma* saistību neizpildi vai to nepienācīgu izpildi vainīgā *Puse* atlīdzina otrai *Pusei* tādējādi nodarītos zaudējumus. Zaudējumu atlīdzība neatbrīvo *Puses* no saistībām.

* 1. *Puses* ir atbildīgas par katras *Puses* darbinieku, kas norādīti *Līgumā* vai tiks iesaistīti *Līguma* izpildē, datu apstrādes tiesiskā pamata nodrošināšanu atbilstoši normatīvo aktu prasībām.
	2. *Pasūtītājam* ir tiesības vienpusēji izbeigt *Līgumu* gadījumā, ja:
		1. pret *Izpildītāju* uzsākts maksātnespējas process vai tā darbība tiek izbeigta vai pārtraukta, vai *Izpildītājs* nespēj turpmāk pildīt Līgumu.
		2. *Izpildītājs* nepilda *Līguma* saistības un saskaņā ar Līguma noteikumiem nepilnības nav novērstas 30 (trīsdesmit) dienu laikā no rakstiska brīdinājuma saņemšanas;
		3. *Darbu* nepieņemšanas gadījumā *Izpildītājs* nav novērsis trūkumus atkārtoti noteiktā termiņa ietvaros;
		4. ja *Līgumu* nav iespējams izpildīt tādēļ, ka tā izpildes laikā *Izpildītājam* ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	3. Gadījumā, ja *Pasūtītājs* *Līguma* 6.7.punktā noteiktajā kārtībā izbeidz *Līgumu*, samaksa par *Darbiem* tiek veikta atbilstoši faktiski veikto *Darbu* apjomam. Gadījumā, ja *Izpildītājs* ir saņēmis samaksu par *Darbiem* lielākā apmērā, *Izpildītājam* ir pienākums atmaksāt *Pasūtītājam* naudas līdzekļus, kas pārsniedz samaksu par *Izpildītāja* faktiski veiktajiem *Darbiem*.
1. **Strīdu izskatīšana**
	1. Jebkurš strīds, domstarpība vai prasība, kas izriet no *Līguma*, kas skar tā pārkāpšanu, izbeigšanu vai spēkā neesamību tiks izšķirts Baltijas Starptautiskajā šķīrējtiesā saskaņā ar tās reglamentu viena šķīrējtiesneša sastāvā vai Latvijas Republikas tiesā pēc prasītāja izvēles saskaņā ar Latvijas Republikas normatīvo aktu prasībām.
2. **Nepārvarama vara**
	1. *Puses* tiek atbrīvotas no atbildības par *Līguma* pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
	2. *Pusei*, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai *Pusei*. Ziņojumā jānorāda, kādā termiņā pēc viņa uzskata ir iespējama un paredzama viņa *Līgumā* paredzēto saistību izpilde.

**9*.* Citi noteikumi**

* 1. Par konfidenciālu informāciju tiek uzskatīti gan šī *Līguma* saturs, gan arī visa cita informācija, ko *Izpildītājs* ieguvis no *Pasūtītāja*, tajā skaitā, informācija par fizisku personu datiem (turpmāk tekstā – *Konfidenciāla informācija*).
	2. *Izpildītājs* apņemas bez *Pasūtītāja* iepriekšējas rakstiskas piekrišanas neizpaust trešajām personām *Konfidenciālu informāciju*. *Izpildītājs* apņemas *Konfidenciālo informāciju* izmantot tikai šī *Līguma* ietvaros paredzēto pakalpojumu sniegšanai un veikt drošības pasākumus tās aizsardzības nodrošināšanai.
	3. *Līguma* noteikumi neaizliedz *Izpildītājam* bez *Pasūtītāja* iepriekšējas rakstiskas piekrišanas sniegt *Konfidenciālu informāciju* trešajām personām, ja to paredz spēkā esošie normatīvie tiesību akti.
	4. *Izpildītājs* apņemas nodrošināt *Līgumā* noteikto konfidencialitātes noteikumu ievērošanu no savu darbinieku puses.
	5. Ja *Līguma* darbības laikā *Izpildītājam* kļūst zināms neatļauts *Konfidenciālās informācijas* izpaušanas gadījums, *Izpildītājs* nekavējoties rakstiski informē par to *Pasūtītāju*.
	6. *Izpildītājs* ir atbildīgs par *Līgumā* paredzēto konfidencialitātes noteikumu pārkāpšanas rezultātā radīto zaudējumu atlīdzināšanu.
	7. Konfidencialitātes noteikumiem nav laika ierobežojuma un uz tiem neattiecas šī *Līguma* darbības termiņš.

9.8. *Puses* vienojas, ka šajā *Līgumā* paredzētās saistības pildīs personīgi. Izņēmumi no šī noteikuma iespējami, ja:

* + 1. abas *Puses* pirms šajā *Līgumā* paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
		2. kādas no *Pusēm* saistību un tiesību pārņemšana noteikta ar likumu vai tiesas nolēmumu un reģistrēta normatīvos aktos noteiktā kārtībā *Pusei*, kuras saistības un tiesības tiek pārņemtas, ir pienākums nekavējoties elektroniski uz *Līguma* rekvizītos norādīto elektroniskā pasta adresi un 3 (trīs) kalendāro dienu laikā rakstiski informēt otru *Pusi* par saistību un tiesību pārņemšanas tiesisko pamatu un saistību un tiesību pārņēmēju.

9.9. *Puses* apliecina, ka *Līgumā* rekvizītos noteiktās elektroniskā pasta adreses ir izmantojamas elektroniski, ar drošu elektronisko parakstu ar laika zīmogu, parakstītu dokumentu saņemšanai.

9.10. Pusēm vienojoties, *Līgumā* var tikt izdarīti grozījumi, papildinājumi, pievienoti pielikumi, kā arī noslēgtas papildus vienošanās, kas stājas spēkā pēc to parakstīšanas un kļūst par *Līguma* neatņemamu sastāvdaļu.

9.11. Jebkuri grozījumi *Līgumā* un jebkuri *Līguma* papildinājumi ir spēkā pēc to rakstiskas noformēšanas un abpusējas parakstīšanas. Minētais nosacījums attiecas arī uz *Pušu* bankas konta maiņu.

9.12. *Līgums un tā pielikumi sagatavoti un parakstīti elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja laika zīmoga datums un laiks.*

PIELIKUMI:

1. Darba programma.
2. Darbi un to izpildes kalendārais plāns.
3. Darbu izpildes tāme.
4. *Starpziņojuma* un *Noslēguma pārskata* sagatavošanas minimālās prasības.
5. Piedāvājums zinātniskās izpētes pasūtījumam.
6. ***Pušu* juridiskās adreses un rekvizīti**

|  |  |
| --- | --- |
| ***Pasūtītājs***  | ***Izpildītājs***  |
| **AS “Latvijas valsts meži”**Vaiņodes iela 1, Rīga, LV – 1004tālr. 67610015Vienotais reģ. nr. 40003466281AS “SEB banka”konts: LV10UNLA0003030467544e-pasts: lvm@lvm.lv  | ***Rekvizīti***  |
| *Valdes loceklis* Māris Kuzmins | *Amats, vārda iniciālis, uzvārds* |

Pielikums Nr. 1

**Darba programma.**

|  |  |  |  |  |
| --- | --- | --- | --- | --- |
| ***Pētījumu virziens/Pētījums*** | ***Pētījums/Darbs*** | ***Sagaidāmais rezultāts*** | ***2023*** | ***2024*** |
| ***I CET.*** | ***II CET.*** | ***III CET.*** | ***IV CET.*** | ***I CET.*** | ***II CET.*** | ***III CET.*** | ***IV CET.*** |
|  |  |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  |
|  |  |  |

***Pušu* juridiskās adreses un rekvizīti.**

|  |  |
| --- | --- |
| ***Pasūtītājs***  | ***Izpildītājs***  |
| **AS “Latvijas valsts meži”**Vaiņodes iela 1, Rīga, LV – 1004tālr. 67610015Vienotais reģ. nr. 40003466281AS “SEB banka”konts: LV10UNLA0003030467544e-pasts: lvm@lvm.lv  | ***Rekvizīti***  |
| *Valdes loceklis Māris Kuzmins* | *Amats, vārda iniciālis, uzvārds* |

Pielikums Nr. 2

**Darbi un to izpildes kalendārais plāns**

|  |  |  |  |  |
| --- | --- | --- | --- | --- |
| **Darbs** | **Pamatojums, darbības un metodika (pētījums, darbs, nodevums)** | **Nodevumi** | **Izpildes termiņš** | **Nepieciešams no LVM puses (piem., dati, atlasītas audzes, tehnika, sadarbības organizēšana ar pakalpojumu sniedzējiem un tml.)** |
| **Starpziņojums** par pētījumu progresu |  |  |
| Pētījumu programmas **Noslēguma pārskats**. |  |  |
|  |  |
|  |  |
|  |  |  |  |  |

***Pušu* juridiskās adreses un rekvizīti.**

|  |  |
| --- | --- |
| ***Pasūtītājs***  | ***Izpildītājs***  |
| **AS “Latvijas valsts meži”**Vaiņodes iela 1, Rīga, LV – 1004tālr. 67610015Vienotais reģ. nr. 40003466281AS “SEB banka”konts: LV10UNLA0003030467544e-pasts: lvm@lvm.lv  | ***Rekvizīti***  |
| *Valdes loceklis Māris Kuzmins* | *Amats, vārda iniciālis, uzvārds* |

Pielikums Nr 3

**Darbu izpildes tāme**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Nr.p.k.** | **Uzdevums/ apakšuzdevums/ darbība** | **Atbildīgais (t.sk. amata grupa\*)** | **Izpildes laiks, cilvēkmēneši** | **Likme, cilvēkmēnesis, EUR** | **Summa, EUR** | **Cilvēkizmaksas ar VSAOI 23,59%, EUR** | **Komandējumi, EUR** | **Pakalpojumi, EUR** | **Materiāli, reaģenti, EUR** | **Autotransports (degviela, uzturēšana, apdrošināšana, nodokļi, nolietojums), EUR** | **Kopējā summa, EUR** |
| 1 |   |   |   |   |   |   |   |   |   |   |   |
| 2 |   |   |   |   |   |   |   |   |   |   |   |
| 3 |   |   |  |   |   |   |   |   |   |   |   |
| 4 |   |   |   |   |   |   |   |   |   |   |   |
| 5 |   |   |   |   |   |   |   |   |   |   |   |
| 6 |   |   |   |   |   |   |   |   |   |   |   |
| … |   |   |   |   |   |   |   |   |   |   |   |
| **Summa:** |  |  |  |   |   |   |   |   | **XXX** |
|  |  |  |  |  |  |  |  |  |  |  |  |
|  |  |  |  |  |  |  |  |  | Pieskaitāmās izmaksas (10 %) | % no summas | *XXX* |
|  |  |  |  |  |  |  |  |  | **Summa bez PVN** |   | **XXX** |
|  |  |  |  |  |  |  |  |  | **PVN** | 21% | **XXX** |
|  |  |  |  |  |  |  |  |  | **Pavisam kopā:** |  | **XXX** |

***Pušu* juridiskās adreses un rekvizīti.**

|  |  |
| --- | --- |
| ***Pasūtītājs***  | ***Izpildītājs***  |
| **AS “Latvijas valsts meži”**Vaiņodes iela 1, Rīga, LV – 1004tālr. 67610015Vienotais reģ. nr. 40003466281AS “SEB banka”konts: LV10UNLA0003030467544e-pasts: lvm@lvm.lv  | ***Rekvizīti***  |
| *Valdes loceklis Māris Kuzmins* | *Amats, vārda iniciālis, uzvārds* |

Pielikums Nr. 4

***Darba Starpziņojuma* un *Noslēguma pārskata sagatavošanas* minimālās prasības**

1. *Starpziņojumi* (turpmāk tekstā “Ziņojums”)*, un Noslēguma pārskats* (turpmāk tekstā “Pārskati”) līgumā paredzētajos termiņos iesniedzami *Pasūtītājam*:
	1. Elektroniski programmā MS Word, vai citā formātā, par to vienojoties ar *Pasūtītāju*.
	2. kopā ar pārskatiem un ziņojumiem jāiesniedz arī to prezentācija – īss pārstāsts .ppt vai .pdf failu formātā.
2. Vispārīgās prasības *Ziņojuma un Pārskata* noformēšanai:
	1. Saturs:
		1. *Ziņojumā un Pārskatā* jābūt ietvertai titullapai, anotācijai (latviešu un angļu valodā, ne vairāk par 2500 rakstu zīmēm), saturam, tabulu un attēlu sarakstiem, *Ziņojumā un Pārskatā* lietotajiem simboliem un saīsinājumiem.

Ievadam, jāietver problēmas nostādne, mērķis, darba uzdevumi un sagaidāmie ieguvumi, pienesums nozares attīstībā.

*Ziņojumā* parāda pētījuma gaitu, iespējamos šķēršļus, darbu aizkavēšanās iemeslus un ieteicamo rīcību to novēršanai.

*Pārskats* satur informācijas (literatūras) apskatu par pētāmo problēmu, izstrādātā vai piemērotā teorētiskā modeļa, materiālu un metožu aprakstu,

*Pārskatā* ietver rezultātu apstrādes un analīzes sadaļas, kā arī novērojumus un secinājumus, rekomendācijas darba nodevumu izmantošanai un turpmākiem pētījumiem.

*Ziņojums un Pārskats* papildināms ar informācijas avotu sarakstu, pielikumiem, ja tādi ir.

* + 1. *Ziņojumā un Pārskatā informāciju* ne tikai apkopo, bet arī analizē, un, balstoties uz analīzes rezultātiem, izsaka secinājumus un sagatavo rekomendācijas. Informāciju analizē, ņemot vērā pētījuma tvērumu, darba uzdevumus un pētījuma mērķi.
		2. *Ziņojumā un Pārskatā* nelieto vispārinājumus, secinājumu un rekomendāciju formulēšanā izmanto datu analīzes rezultātā iegūto informāciju.
		3. *Ziņojuma un Pārskata* struktūra, tās saturiskais piepildījums un valoda atbilst zinātniskās publikācijās lietotajai, vienlaikus ņemot vērā pētījuma mērķi, pētījuma tvērumu, darba uzdevumus un zinātniskās izpētes pasūtījuma aprakstā iekļauto.
		4. *Ziņojumā un Pārskatā* ievēro latviešu valodas gramatikas un pareizrakstības likumus.
	1. Teksts:
		1. *Ziņojumu un Pārskatu* noformē datorsalikumā uz A4 formāta lapām. Lieto Times New Roman fontu, tekstu izlīdzinot pēc abām malām, rindkopām veidojot atkāpi no teksta kreisās malas. Rakstzīmju izmērs 12 punkti, starprindu intervāls – 1 rinda. Lapas numurē lappuses apakšā labajā pusē ar arābu cipariem. Titullapu, anotācijas un satura rādītāja lapas nenumurē, bet ieskaita *Ziņojuma un Pārskata* kopējā apjomā.
		2. Tekstu dala nodaļās un apakšnodaļās (ne vairāk kā trīs līmeņos), ievērojot pakārtotu to numerācijas secību. Apakšnodaļas numurē attiecīgās nodaļas ietvaros ar diviem arābu cipariem. Anotācijām, ievadam, saturam, secinājumiem, rekomendācijām un bibliogrāfiskajam avotu sarakstam numurus nepiešķir.
		3. Katru nodaļu sāk jaunā lapā. Nodaļu nosaukumus (virsrakstus) un apakšnodaļu virsrakstus raksta treknrakstā. Virsrakstus centrē, nelietojot pārnesumus, pasvītrojumus un neliekot punktu. Starp virsrakstiem, apakšvirsrakstiem un tekstu atstāj vienu pamatteksta rindas intervālu, starp tekstu un sekojošo apakšnodaļas virsrakstu – divus intervālus. Tabulas, attēlus un formulas izvieto tekstā aiz rindkopas, kurā uz tiem ir atsauce.
		4. Strukturēta teksta veidošanai lieto numurētu uzskaitījumu vai uzskaitījumu ar aizzīmēm. Ieteicamā uzskaitījuma elementu apzīmēšana ir šāda: skaitlis ar apaļo iekavu, burts ar apaļo iekavu, aizzīme (angļu val. - *bullet*). Teksta strukturēšanai nav vēlams izmantot vairākos līmeņos ar simbolu aizzīmētas rindkopas, nav pieļaujama viena un tā paša simbola izmantošana vairākos līmeņos.
		5. Atsevišķu teksta elementu izcelšanai lieto treknrakstu, slīprakstu, pasvītrojumu, ierāmējumus u.tml., taču šāda veida izcēlumi visā tekstā jālieto konsekventi, t.i., viena veida izcēlumu lieto viena un tā paša veida informācijai (piemēram, vārdus, kas doti latīņu valodā vai citā svešvalodā, noformē slīprakstā).
		6. *Ziņojumā un Pārskatā* lieto precīzas atsauces uz līguma darba uzdevumiem.
	2. Tabulas:
		1. Tabulas ieteicams veidot programmā MS Word vai MS Excel. *Ziņojumā un Pārskatā* ievietotās tabulas numurē katras nodaļas ietvaros, izmantojot dubulto numerāciju ar arābu cipariem (nodaļas numurs un tabulas kārtas skaitlis). Tabulas numuru raksta lapas labajā pusē virs virsraksta vai vienā rindā ar virsrakstu, ja tabulu sarakstu veido automātiski, lietojot pamatteksta fontu. Starp tekstu un tabulas numuru, kā arī starp virsrakstu un pašu tabulu jābūt vienam pamatteksta rindas intervālam.
		2. Tabulu virsrakstam jābūt centrētam, slīprakstā, neliekot punktu nosaukuma beigās. Tabulas nosaukumam kopā ar kolonnu nosaukumiem jādod atbildes uz jautājumiem: Kas? Kur? Kad? Kādās mērvienībās? Tabulas platumam jāsakrīt ar pamatteksta robežām un tabulu zemteksta piezīmēm jābūt uz tās pašas lapas. Tabula var turpināties arī nākamajās lappusēs, bez virsraksta, bet ar norādi „........... tabulas turpinājums” vai „...........tabulas nobeigums”. Tabulas galva jāatkārto katrā lappusē.
		3. Tabulās izmanto *Ziņojuma un Pārskata* pamatteksta rakstzīmju lielumu. Visām tabulas šūnām jābūt aizpildītām, tukšās šūnās ievelk svītriņu. Rakstzīmju izmēram visā tabulā jābūt vienādam, apjomīgās tabulās var izmantot par 1 punktu mazāku rakstzīmju izmēru.
		4. Ja tabulā iekļautā informācija ir aizgūta, ir jābūt atsaucei uz attiecīgo datu avotu.
	3. Attēli:
		1. *Ziņojumā un Pārskatā* ievietoto ilustrāciju – fotogrāfiju, zīmējumu, grafiku, u.c. apzīmēšanai lieto vienu terminu „attēls”.
		2. Attēlus numurē nodaļu ietvaros, izmantojot dubulto numerāciju ar arābu cipariem (nodaļas numurs un attēla kārtas skaitlis), piemēram 1.2. att. Attēla nosaukums. Attēla numuru un nosaukumu raksta zem attēla centrā, rakstzīmju izmērs 12 punkti, slīprakstā, bez punkta nosaukuma beigās. Attēlu nosaukumiem jādod atbildes uz jautājumiem: Kas? Kur? Kad? Ja nepieciešami attēlā lietoto simbolu atšifrējumi vai cits būtiski nepieciešams klātesošs paskaidrojums, to raksta zem nosaukuma centrā vai kreisajā malā ar rakstzīmju izmēru 10 punkti.
		3. Attēlos izmanto *Ziņojuma un Pārskata* pamatteksta rakstzīmju fontu un izmēru.
		4. Skenētos attēlus, digitālās fotogrāfijas un zīmējumus var veidot un/vai apstrādāt jebkurā grafiskajā lietojumprogrammā, bet MS Word dokumentā ievieto kā attēlus. Diagrammas ieteicams veidot MS Excel programmā. Ja attēlos iekļautā informācija ir aizgūta, ir jābūt atsaucei uz attiecīgo datu avotu.
	4. Formulas un mērvienības:
		1. Formulas tekstā jānovieto atsevišķā rindā centrā. Jāizmanto kāda no formulu sagatavošanas programmām.
		2. Formulas numurē ar arābu cipariem nodaļu ietvaros, numurus raksta apaļajās iekavās pretī formulai lapas labajā malā. Ja formula aizņem vairākas rindas, numuru raksta pēdējās rindas labajā pusē.
		3. Formulās burtu, ciparu un simbolu izmērs 12 punkti. Formulā lietoto simbolu paskaidrojumus raksta zem formulas katru savā rindā. Starp simbolu un paskaidrojumu liek defisi, aiz paskaidrojuma komatu, mērvienību un semikolu, aiz pēdējā simbola atšifrējuma punktu.
		4. *Ziņojumā un Pārskatā* jālieto Starptautiskās mērvienību sistēmas SI pamatmērvienības un atvasinātās mērvienības, saskaņā ar MK noteikumu Nr. 1186 prasībām, par Latvijas Republikā lietojamo mērvienību nosaukumiem un rakstību, kā arī mērvienību lietošanas kārtību. Mērvienību saīsinātos apzīmējumus lieto aiz lieluma skaitliskām vērtībām, aiļu virsrakstos un paskaidrojumos pie formulām. Mērvienību saīsinātajos apzīmējumos punktu kā saīsinājuma zīmi nelieto. Visu salikto mērvienību apzīmējumus raksta vienā rindā, lietojot negatīvās pakāpes pierakstu, piemēram: m s-1, kg m-1 . Atvasinātās mērvienībās jālieto vienāda rakstība – saīsinājumi vai pilni nosaukumi.
	5. Informācijas avotu bibliogrāfiskais saraksts
		1. Informācijas avotu bibliogrāfisko aprakstu un tekstā dotās atsauces veido, saglabājot vienveidību visā *Ziņojumā un Pārskatā*. Atsaucēm tekstā jāsakrīt ar informācijas avotu sarakstā minētajiem avotiem, un tiem jābūt publiski pieejamiem. *Ziņojumā un Pārskatā* tekstā jābūt atsaucēm uz visiem informācijas avotiem, kas uzrādīti sarakstā.
		2. Sagatavojot *Ziņojumā un Pārskatā* izmantoto informācijas avotu bibliogrāfisko sarakstu un atsauces uz šiem avotiem, automātisku atsauču pārvaldības rīku un vispārzināmu informācijas avotu noformēšanas stilu; nav pieļaujama avotu rakstīšana bez noteiktas struktūras vai arī dažādu stilu sajaukums.
		3. Informācijas avotus apraksta oriģinālvalodā un sakārto alfabēta secībā. Vispirms raksta avotus latīņu cilmes valodās un pēc tam kirilicā. Informācijas avotiem jābūt numurētiem.
		4. Atsauces uz informācijas avotiem liek iekavās, norādot autora uzvārdu un izdošanas gadu. Ja ir vairāk nekā trīs autori, tad, veidojot atsauci, raksta tikai pirmo un pievieno et al. Ja informācijas avotam autori nav norādīti, raksta tā nosaukumu un, ja tas ir garš, tad tikai dažus vārdus un daudzpunkti. Ja vienlaikus atsaucas uz vairākiem informācijas avotiem, tad starp tiem liek semikolu.
	6. Pielikumi:
		1. *Ziņojumam un Pārskatam* var pievienot pielikumus – aptaujas anketas, plašus analītiskus aprēķinus, apjomīgas tabulas, tehniskos datus, rasējumus u.c. materiālus, ja uz tiem ir atsauces pamatdarbā. Numerāciju pielikumos sāk ar pirmo pielikumu, pielikumu titullapu nenumurē.
		2. Katru pielikumu sāk ar jaunu lapu, uzrādot tā kārtas numuru. *Ziņojuma un Pārskata* apjomā pielikuma lappušu skaits netiek iekļauts. Pielikumos neiekļauj iepriekš publicētus materiālus, piemēram, normatīvos aktus u.c.
	7. *Noslēguma pārskata* ieteicamais apjoms ir līdz 50 lpp... *Noslēguma pārskatā* iekļauj:
		1. vispārīgo informāciju par *Darbu* (izstrādāšanas un aprobēšanas vieta, laika periods, *Darba* izpildē iesaistītie darbinieki);
		2. pārskata satura rādītāju;
		3. ievadu (raksturo *Darba* problemātiku un struktūru, pētījumu mērķi un virzienu, novitāti, *Darba* aprobāciju un rezultātu realizāciju);
		4. *Darba* konspektīvu izklāstu (pētījuma aktualitāte, *Darba* aprobācija, materiāli un metodes, pētījuma rezultāti). Izklāstā ietver atsauces uz *Darba* nodevumiem – *Starpziņojumiem* un *Etapu pārskatiem*;
		5. galvenos secinājumus un rekomendācijas.

***Pušu* juridiskās adreses un rekvizīti**

|  |  |
| --- | --- |
| ***Pasūtītājs***  | ***Izpildītājs***  |
| **AS “Latvijas valsts meži”**Vaiņodes iela 1, Rīga, LV – 1004tālr. 67610015Vienotais reģ. nr. 40003466281AS “SEB banka”konts: LV10UNLA0003030467544e-pasts: lvm@lvm.lv  | ***Rekvizīti***  |
| *Valdes loceklis Māris Kuzmins* | *Amats, vārda iniciālis, uzvārds* |

Pielikums Nr. 5

**Piedāvājums zinātniskās izpētes pasūtījumam**

Līgumam pievienots atbilstošās Zinātniskās institūcijas iesniegtais zinātniskās izpētes darba piedāvājums, kas apstiprināts ar došu elektronisko parakstu.